നവീകരിച്ച മേലേമുട്ടിച്ചിറ കുളം ഇന്ന് നാടിന് സമര്പ്പിക്കും പാലക്കാട്: പട്ടഞ്ചേരി ഗ്രാമ പഞ്ചായത്തിലെ നവീകരിച്ച മേലെമുട്ടിച്ചിറ കുളം ഇന്ന് രാവിലെ 10 ന് കുളം പരിസരത്ത് വൈദ്യുത മന്ത്രി കെ.കൃഷ്ണന്കുട്ടി നാടിന് സമര്പ്പിക്കും. നബാര്ഡിന്റെ സാന്പത്തിക സഹായത്തോടെ മണ്ണ് പര്യവേക്ഷണ, മണ്ണ് സംരക്ഷണ വകുപ്പ് ജില്ലയിലെ വരള്ച്ചാ നിവാരണം കുളങ്ങളുടെ പുനരുദ്ധാരണത്തിലൂടെ പദ്ധതിയില് ഉള്പ്പെടുത്തിയാണ് കുളം നവീകരിച്ചത്. പട്ടഞ്ചേരി ഗ്രാമ പഞ്ചായത്ത് പ്രസിഡന്റ് പി.എസ്.ശിവദാസ് അധ്യക്ഷനാവുന്ന പരിപാടിയില് കൊല്ലങ്കോട് ബ്ലോക്ക് പഞ്ചായത്ത് പ്രസിഡന്റ് ആര്. ചിന്നക്കുട്ടന് മുഖ്യാതിഥിയാവും. 48,24,000 രൂപയാണ് പദ്ധതിയുടെ അടങ്കല് തുക. കുളം നവീകരണത്തിലൂടെ ഏകദേശം 104.21 ലക്ഷം ലിറ്റര് വെള്ളം സംഭരിക്കപ്പെടുന്നതിനും വേനല്ക്കാലത്ത് മേലേ മുട്ടിച്ചിറ കനാലില് നിന്നുള്ള ജലം സംഭരിക്കാനും,സംഭരിക്കപ്പെടുന്ന ജലം 200 ഏക്കര് കൃഷിക്കായി ഉപയോഗിക്കാനും സാധിക്കും. സമീപ പ്രദേശത്തുള്ള കുടുംബങ്ങളുടെ കിണറുകളിലെ ഭൂഗര്ഭ ജലവിതാനം വര്ദ്ധിപ്പിക്കുക വഴി വേനലിലെ കുടിവെള്ളക്ഷാമം പരിഹരിക്കാനും പദ്ധതി സഹായകമാകുമെന്ന് ജില്ലാ മണ്ണ് സംരക്ഷണ ഓഫീസര് അറിയിച്ചു.